ANDREW WOMMACK EVANKELIUMIN ÄÄRELLÄ
ÄLÄ RAJOITA JUMALAA 20/20
Juhlimme sitä, että Jeesus, -
maailman Pelastaja, Immanuel eli Jumala kanssamme tuli maailmaan.
Tässä raamatunopettajamme Andrew.
―Tervetuloa evankeliumin äärelle.
Tänään lopetan opetussarjani aiheesta Älä rajoita Jumalaa.
Aiheesta on saatavana upouusi kirja. Tämä opetus voi mullistaa elämäsi.
Olen puhunut viime aikoina mielikuvituksesta -
ja lainannut monia raamatunkohtia. Mielikuvituksesta puhutaan -
Raamatussa melkein aina kielteiseen sävyyn.
Luetaan esimerkiksi jakeesta 2. Kor. 10:3.
"Vaikka me vaellammekin lihassa, emme kuitenkaan lihan mukaan sodi;
sillä meidän sota-aseemme eivät ole lihalliset, vaan ne ovat voimalliset -
Jumalan edessä hajottamaan maahan linnoituksia.
Me hajotamme maahan järjen päätelmät ja jokaisen varustuksen, -
joka nostetaan Jumalan tuntemista vastaan, -
ja vangitsemme jokaisen ajatuksen kuuliaiseksi Kristukselle."
Englanniksi puhutaan järjen päätelmien sijaan mielikuvituksista.
Ne mainitaan linnoituksina, joita Saatana käyttää meitä vastaan.
1. Moos. 6:5:n mukaan ihmisten sydämen aivoitukset olivat pahoja.
1. Moos. 11:6 "nyt ei heille ole mahdo- tonta mikään, mitä aikovatkin tehdä."
Niinpä Jumala päätti tulla alas ja rajoittaa heidän viestintäänsä.
Luuk. 1:51 "hän on hajottanut ne, joilla oli ylpeät ajatukset sydämessään."
Englanniksi kaikissa noissa jakeissa puhutaan mielikuvituksesta.
Raamatussa on vain yksi viittaus mielikuvitukseen hyvänä asiana.
Silti olen puhunut siitä, miten väkevä voima se on hyvällä tavalla.
Toki se on myös kielteinen voima, jos kuvittelemme pahoja asioita.
Silloin masennumme ja näemme kaiken kielteisessä valossa.
Jos mielikuvitus on niin väkevä voima kuin olen väittänyt, -
miksei Raamattu puhu positiivisesta mielikuvituksesta?
Ihmettelin ja rukoilin tätä asiaa ja löysin seuraavan jakeen: -
Room. 8:24―25 "Sillä toivossa me olemme pelastetut, -
mutta toivo, jonka näkee täyttyneen, ei ole mikään toivo; -
kuinka kukaan sitä toivoo, minkä näkee? Mutta jos toivomme, -
mitä emme näe, niin me odotamme sitä kärsivällisyydellä."
Toivo on sitä, että näkee sydämellään jotain, mitä ei voi nähdä silmillään.
Jos sen voi jo nähdä, toivoa ei enää tarvita.
Toivo tarkoittaa jonkin sellaisen näkemistä, mitä ei voi nähdä.
Pohdittuani tätä totesin, että juuri tämä on mielikuvituksen määritelmä.
Sanakirjan mukaan mielikuvitus on kyky nähdä jotain, -
joka ei ole totta tai juuri nyt läsnä.
Näemme sen sydämellämme. Juuri tästä olen puhunut.
Ymmärsin, että hyvää mielikuvitusta kutsutaan Raamatussa toivoksi.
Raamattu siis puhuu positiivisesta mielikuvituksesta.
Se vain kutsuu sitä toivoksi. Jos toivomme jotain, se tarkoittaa, -
että näemme sydämellämme jotain, mitä emme voi nähdä silmillämme.
Room. 4:18 "Ja Aabraham toivoi, vaikka ei toivoa ollut, -
ja uskoi tulevansa monen kansan isäksi..." Luonnollisessa maailmassa -
mikään ei antanut aihetta toivoon, mutta hän jaksoi silti toivoa ja uskoa.
Abraham ja hänen vaimonsa olivat aivan liian vanhoja saamaan lapsia, -
mutta silti hän toivoi asioita, joista ei ollut mitään fyysistä todistetta.
Se oli mielikuvitusta.
Abraham näki itsensä lukemattomien lasten isänä.
Jakeessa 1. Moos. 15:5 Herra sanoi, että Abrahamilla olisi jälkeläisiä -
yhtä paljon kuin taivaalla oli tähtiä tai rannalla hiekanjyviä.
Uskon, että Herra käytti näitä kuvia Abrahamin mielikuvituksen takia.
Abraham ei elänyt talossa niin kuin me, vaan teltassa.
Hän ei viettänyt aikaansa sisällä, mihin tähdet eivät näy.
Hän istui iltaisin ulkona, ja jokaisena kirkkaana iltana -
hän näki tähdet. Hänellä ei myöskään ollut saappaita kuten minulla.
Hän käytti sandaaleja.
Hänen jalkansa likaantuivat joka päivä, ja hän joutui pesemään ne.
Hänen jaloissaan oli hiekkaa joka päivä, ja hän katseli noita hiekanjyviä.
Jumala antoi hänelle kaksi asiaa, jotka muistuttivat häntä yötä päivää -
siitä, että hänellä olisi yhtä paljon jälkeläisiä -
kuin taivaalla on tähtiä tai rannalla hiekanjyviä.
Jumala myös muutti hänen nimensä "Arvostetusta isästä" -
"Kansojen paljouden isäksi". Aina, kun hän joutui sanomaan nimensä, -
hän sanoi: "Olen Kansojen paljouden isä", vaikkei hänellä ollut lapsia.
Jumala aktivoi hänen mielikuvitustaan noiden sanojen ja kuvien avulla.
Uskon, että Abraham sanoi joka ilta katsellessaan tähtiä -
tai joka päivä nähdessään hiekkaa: "Noin paljon lapsia minä saan."
Siksi hänestä sanotaan, että hän toivoi, vaikka ei toivoa ollut.
Jumalan sana antoi hänelle toivoa.
Hänellä oli näky. Mielikuvituksessaan hän ei nähnyt itseään lapsettomana, -
vaan monien lasten isänä. Se toteutui, koska hän jaksoi toivoa.
Hepr. 11:1 "Mutta usko on luja luottamus siihen, mitä toivotaan, -
ojentautuminen sen mukaan, mikä ei näy."
Monesti korotamme uskoa. Jos kysymme, paraniko joku, -
ja hän vastaa: "Toivon niin", -
uskon korostajat suuttuvat ja sanovat: "Toivo ei riitä, sinun pitää uskoa!"
Mutta tässä sanotaan, että usko on luottamus siihen, mitä toivotaan.
Jos ei ensin toivo jotain, usko ja luottamus eivät voi kehittyä.
Usko vain saattaa toteen sen, mitä jo toivotaan.
Toivo on uskon synnytysprosessi. Siitä kaikki saa alkunsa.
Kaikki alkaa toivosta, ja uskon kautta siitä tulee todellisuutta.
Monet eivät vielä pysty uskomaan parantuneensa.
He voivat aloittaa sen toivomisesta.
Vaikkemme vielä olisi varmoja siitä, että uskomme paranemiseen täysin, -
voimme toivoa sitä ja alkaa kuvitella itsemme terveiksi.
Siinä auttaa, jos kuulemme muista, jotka ovat parantuneet sairauksista.
Olemme koonneet videoita ihmisistä, jotka ovat heränneet kuolleista, -
nousseet kuolinvuoteeltaan tai parantuneet halvauksista.
Meidän pitää katsoa tuollaisia todistuksia ja alkaa rakentaa toivoa.
Voimme sanoa: "En ehkä vielä pysty uskomaan parantuneeni, -
mutta näen muiden parantuneen ja toivon, että se tapahtuu minullekin."
Toivo ei ole päätepiste. Meidän pitää jatkaa siitä uskoon, -
mutta usko voi saada toteutumaan vain ne asiat, joita toivomme.
Charles Capps kertoi esimerkin miehestä, joka tuli kokoukseen.
Siellä oli paljon ihmisiä ja oli kuuma. Ihmiset alkoivat heilutella viuhkoja.
Tämä mies asui takametsissä. Hän ei juuri tullut sivistyksen pariin -
eikä tuntenut nykyajan mukavuuksia. Hän yritti vilvoitella itseään, -
kun kokousavustaja tuli ja käänsi katkaisijaa seinässä.
Kohta mies tunsi, että hänen ylleen puhalsi kylmää ilmaa.
Se oli hienointa, mitä hän oli nähnyt, joten hän meni kokouksen jälkeen -
kysymään kokousavustajalta, mikä se juttu seinässä oikein oli.
Se, jota kääntämällä tuli kylmää ilmaa. "Se on termostaatti", avustaja sanoi.
"Mistä sellaisen saa?" mies kysyi. "Sen voi ostaa rautakaupasta."
Niinpä takametsien mies meni rautakauppaan ja osti termostaatin.
Hän vei sen majaansa ja ripusti sen seinälle. Kun alkoi tulla kuuma, -
hän käänsi kytkintä. Arvaat varmaan, ettei siitä tullut kylmää ilmaa.
Hänellä ei ollut ilmastointilaitetta, joka olisi viilentänyt ilman.
Hänellä oli vain termostaatti, jolla sitä säädellään. Tarvitaan molemmat.
Charles Capps käytti tätä vertausta kuvatakseen uskon ja toivon suhdetta.
Toivo on kuin termostaatti. Ilman sitä usko ei koskaan kytkeydy päälle -
eikä tuota sitä, mitä tarvitsemme. Toivo on ensimmäinen askel.
Toivon täytyy kuitenkin kasvaa uskoksi, joka saa asiat toteutumaan.
Moni ei kuitenkaan koskaan anna itsensä toivoa.
Kun ihmiset menevät lääkäriin, lääkäri vie heiltä ensi töikseen toivon.
Hän antaa pahimman mahdollisen ennusteen, ettemme toivoisi liikoja.
Se johtuu siitä, että lääkärit voivat joutua oikeuteen, -
ellei potilas ota heitä vakavasti ja seuraa heidän ohjeitaan.
He eivät halua herättää turhaa toivoa, vaikka toivoa juuri tarvittaisiin.
Meillä on Connie Weiskopfin todistus. Hän pyysi rukousta syövän takia.
Ystävät sanoivat, että hänen piti tutkia syöpäänsä mahdollisimman paljon.
Herra taas sanoi, että hänen piti oppia kaikki mahdollinen paranemisesta.
Hän sai käsiinsä materiaalejani ja alkoi tutkia paranemista.
Niin hän parani syövästä. Hän toimi oikein.
Moni haluaa tietää pahimman, mutta silloin kuvittelee mielessään -
itsensä kärsivänä, kuolevana ja kokemassa kaikkea sitä pahaa.
Meidän pitäisi sen sijaan kuvitella itsemme terveenä ja paranemassa.
Meidän ei pitäisi tutkia, ketkä ovat kärsineet sairaudesta tai kuolleet, -
vaan selvittää, kuka on uskonut Jumalaan ja parantunut siitä.
Jumala on taatusti parantanut jonkun jokaisesta sairaudesta.
Puhuin nuoren miehen kanssa, jolla oli Aspergerin syndrooma.
Se on autismin muoto. Hän kärsi siitä. Hän oli nähnyt ihmisten paranevan -
ja uskoi, että Jumala parantaa, mutta epäili Aspergerin olevan liikaa.
Hän ei tuntenut ketään, joka olisi parantunut siitä, mutta kävi niin, -
että raamattukoulussamme Colorado Springsissä oli Timothy McDermott, -
toinen veljeksistä, jotka paranivat siitä. Olemme kuvanneet todistuksen.
Deborah McDermott kertoi minulle kahdesta pojastaan, -
jotka kärsivät Aspergeristä. He eivät voineet edes lähteä kotoaan.
Äiti tutustui Jumalan sanaan ja uskoi. Timothy on nyt täysin terve.
Isä näyttää videolla brittiläisen lääkärintodistuksen, -
jonka mukaan Timothy on täysin vapaa Aspergeristä, -
eikä diagnoosi ole enää pätevä.
Timothy ja hänen veljensä James ovat täysin normaaleja ja terveitä.
Timothy kävi raamattukoulumme Britanniassa -
ja asuu nyt omillaan USA:ssa. Lapsena hän ei Aspergerin takia -
voinut toimia normaalisti eikä edes lähteä kotoaan.
Nyt hän elää kaukana perheestään, käy raamattukoulua ja pärjää hyvin.
Se on mahtavaa. Kun puhuin tuon Aspergeristä kärsivän pojan kanssa, -
pystyin näyttämään ihmisen, joka oli parantunut siitä.
Käskin hänen hankkia tuon videon.
Se vaikuttaa mielikuvitukseen ja toivoon. Yhtäkkiä toivoa on.
Ei pidä kuunnella vain lääkäreitä, joille sairaus on parantumaton.
Minulla on video ihmisistä, jotka ovat parantuneet siitä.
Sen näkeminen tuottaa toivoa. Se ei ehkä tuota tarpeeksi uskoa, -
että ihminen paranisi itsekseen. Hänen pitää tutkia Raamatusta, -
miten usko toimii ja alkaa käyttää sitä, mutta jo toivon saaminen on tärkeää.
Jakeissa 1. Kor. 13:7―8 sanotaan, että Jumalan rakkaus toivoo kaiken, -
kestää kaiken ja uskoo kaiken. Rakkaus ei koskaan häviä.
Jos ymmärtäisit, että Jumala rakastaa sinua ja että Hän on Kaikkivaltias, -
sen pitäisi rakentaa sinussa toivoa siitä, ettei tilanteesi ole toivoton.
Meillä on toinen video Terradezin perheestä ja pienestä Hannahista.
Hän oli 3,5-vuotias tullessaan ensi kertaa luokseni.
Hänellä oli autoimmuunisairaus, -
jonka vuoksi hän ei ollut koskaan syönyt kiinteää ruokaa.
Kaikki piti soseuttaa. Lopulta hän alkoi hylkiä soseitakin, -
ja hänelle annettiin suolaliuosta, jotta hän pysyisi elossa.
Hän oli 3,5-vuotias, mutta käytti 9-kuisen vaatteita.
Hänen hiuksensa lähtivät ja hänen ihonsa oli läpikuultava.
Lääkärit käskivät vanhempien viedä hänet kotiin, -
koska häntä ei voitu enää auttaa. He odottivat hänen kuolevan pian.
Rukoilimme perheen kanssa, ja kiitos Herran, hän parani täysin.
Tapasin Hannahin juuri. Hän on nyt 12-vuotias tyytyväinen lapsi.
Hän ylistää Jumalaa, ja Jumala tekee hienoja asioita. Todistus on videolla.
Sen katsominen antaa ihmisille toivoa.
Jos Jumala voi parantaa Hannahin, Hän voi parantaa heidätkin.
Meillä on myös todistus pienestä tytöstä, jolla oli syntyessään -
vain osa sydämestä ja kylkiluista. Myös osa keuhkovaltimoista puuttui.
Hänen vanhempansa uskoivat, ja hän parani.
Kun teimme videon, hän oli noin 3- tai 4-vuotias.
Nyt hän lienee 6- tai 7-vuotias.
Tällaisten todistusten näkeminen rakentaa meissä toivoa.
Tarvitsemme toivoa, mutta lääkärit antavat huonoimman ennusteen -
ja sanovat, ettemme voi parantua.
Kerroin juuri ihmisistä, jotka selvisivät, vaikka heidän piti kuolla.
Se valaa meihin toivoa. Nyt sinun pitää alkaa nähdä itsesi elossa.
Älä enää anna lääkärien maalata sisääsi kuvaa sinusta kuolleena, -
riutuvana tai kärsimässä kamalista kivuista ja tuskissa.
Älä kuvittele perhettäsi ilman sinua tai järjestele mielessäsi hautajaisiasi.
Käytä sen sijaan mielikuvitustasi nähdäksesi, mitä Raamattu sanoo.
Jeesus otti päällensä kaikki tautimme ja sairautemme.
Kaikki on mahdollista. Anna Jumalan sanan maalata sisällesi kuvaa.
Näe itsesi terveenä matkustamassa ja todistamassa ihmeparanemisestasi.
Näe itsesi todistamassa siitä, että avioliittosi eheytyi ihmeellisesti.
Etsi Raamatusta esimerkkejä ihmissuhteista, jotka Jumala paransi -
tai ihmisistä, jotka Hän herätti kuolleista, paransi tai vapautti.
Ihmisistä, joiden tarpeet Hän täytti tai mikä tilanteesi onkaan.
Hanki tietoa Jumalan sanasta ja tutkiskele sitä niin kauan, -
että näet Jumalan tekevän sinulle sen, mitä Hän teki noille ihmisille.
Etkä voi nähdä vain Jeesusta herättämässä Lasarusta kuolleista, -
vaikka sekin on upeaa. Sinun pitää nähdä itsesi tekemässä niin, -
koska Joh. 14:12 sanoo: "joka uskoo minuun, myös hän on tekevä -
niitä tekoja, joita minä teen, ja suurempiakin, kuin ne ovat, -
hän on tekevä; sillä minä menen Isän tykö". Sinun on nähtävä itsesi -
laskemassa kätesi sairaiden päälle ja kutsumassa Lasarusta haudasta.
Sinun on nähtävä se ensin sisälläsi ennen kuin voit nähdä sen ulkoisesti.
Tutkiskelin juuri tuota jaetta, jonka mukaan tulemme tekemään -
samoja tekoja kuin Jeesuskin, mutta jouduin toteamaan, -
etten ollut nähnyt kuolleiden heräävän, vaikka Jumala sanoi, -
että tulisin tekemään niin. Niinpä aloin tutkia kuolleiden herättämistä.
Luin jokaisen sitä käsittelevän kohdan, kirjoitin ne ylös -
ja aloin tutkiskella niitä, aina Eliasta Paavaliin asti. Näin mielessäni, -
kuinka he herättivät ihmisiä kuolleista. Näin myös itseni -
herättämässä kuolleita samalla tavalla ja heittäytymässä -
ruumiiden päälle. Näin, miten kuollut muuttui lämpimäksi ja nousi pystyyn.
Näin Lasaruksen kömpimässä haudastaan -
itseni sanomassa Jairoksen tyttärelle: "Talita kuum!"
Pystyin näkemään itseni tekemässä näitä asioita. Pian näin siitä unta.
Joka yö tusina ihmisiä heräsi kuolleista unissani.
Pian eräs mies kuoli, kun saarnasin seurakunnassamme Coloradossa.
Menin hänen luokseen, ja hän heräsi. Minusta nämä asiat liittyvät toisiinsa.
Käytin kuukausia siihen, että näin sieluni silmin -
ihmisten heräävän kuolleista, ja sitten se tapahtui oikeasti.
Toinen mies heräsi Kansas Cityssä.
Sitä ennen en ollut nähnyt kenenkään heräävän kuolleista vuosikausiin.
Eräänä päivänä tutkin taas tuota jaetta ja ajattelin, -
että koska olin tehnyt sen kerran, voisin tehdä sen uudestaankin.
Aloin jälleen ajatella kuolleiden herättämistä, luin kaikki esimerkit -
ja kuvittelin itseni tekemässä sitä. Pian näin taas unia siitä.
Sitten oma poikani kuoli ja oli kuolleena melkein viisi tuntia.
Koska olin tutkiskellut asiaa ja nähnyt itseni tekemässä sitä, -
sain nähdä poikani heräävän oltuaan lähes viisi tuntia kuolleena.
Hänet oli jo riisuttu ja viety ruumishuoneen kylmiöön.
Hän heräsi kuolleista, koska näin sen mielessäni.
Et voi nähdä minkään tapahtuvan, mitä et ole nähnyt mielessäsi.
Mitä tahansa tarvitsetkin, älä vain ano sitä Jumalalta epätoivoisesti -
ja näe sitten itseäsi kuolemassa, köyhänä tai epäonnistumassa.
Rukoile asiaa ja näe sitten sielusi silmin, että Jumala auttaa sinua.
Keskity hyviin asioihin. Näe mielessäsi itsesi terveenä ja voittajana.
Sitä on mielikuvituksen voima. Jos et tee näin, rajoitat Jumalaa.
Andrew'n opetus "Älä rajoita Jumalaa" on saatavana kirjana.
Se on saatavana myös työkirjana, -
joka sopii pienryhmille, pyhäkouluun sekä itsenäiseen opiskeluun.
Työkirjan hinta on 17,50 puntaa.
Opetus on saatavana myös CD- ja DVD-levyillä 19 punnalla.
Koko opetussarjan voi ladata ilmaiseksi nettisivuiltamme.
Sieltä näet kaikki tavat, joilla voit tilata opetuksen.
Palvelunumeromme ovat tänään suljettuja joululoman takia, -
mutta voit tilata materiaaleja nettisivuiltamme -
joka päivä ympäri vuorokauden.
Sieltä löydät päivän ohjelmaan liittyvien materiaalien lisäksi -
paljon muitakin tuotteita.
Jos haluat, voit myös tilata materiaaleja kirjoittamalla meille.
Ison-Britannian palvelunumeromme on tänään suljettu lomien takia.
Työntekijämme saavat pitää vapaata, joten et tavoita heitä tänään.
Nettisivumme ovat tietysti toiminnassa kellon ympäri joka päivä.
Voit tilata sieltä materiaaleja. Siellä on myös tietoa siitä, -
miten voit ottaa Jeesuksen vastaan Pelastajanasi -
tai saada Pyhän Hengen kasteen. Siellä on paljon asiaa avuksesi.
Osoite näkyy ruudulla. Kannattaa käydä katsomassa nettisivumme.
Halusin vain muistuttaa siitä, koska työntekijät viettävät nyt lomaa.
Andrew Wommackin työ ja Charis- raamattukoulu tarjoavat paikan, -
jossa uskovat voivat kokea ihmeitä Jumalan Sanan kautta.
Iso osa seurakunnasta ei usko, että Jumalan tahto on parantaa.
Tai Jumala voi parantaa joskus, mutta he eivät tiedä, milloin.
Suuri osa työstämme koulussa on kouluttaa uskovia näkemään, -
että he voivat tehdä suuria tekoja. Emme ole mitään supersankareita.
Halusimme tarjota ilmapiirin, jossa ihmiset voivat tutkia, -
mitä Raamattu sanoo parantamisesta. Monet kaipaavat paranemista, -
mutta kun he löytävät Parantajan ja saavat asiat tärkeysjärjestykseen, -
eli etsivät ensin Jumalan valtakuntaa ja vasta sitten kaikkea muuta, -
alkaa tapahtua upeita asioita. On hienoa seurata sitä.
Tämä on parantamiskoulu, koska täällä opitaan parantamaan.
Jeesus heissä parantaa ihmisiä. Hekin voivat tehdä ihmeitä.
Monet paranevat katsoessaan live-opetusta netin kautta.
Se on uskomatonta.
Voitelu on todellinen! Toivomme, etteivät opiskelijat pidä itsellään -
koulussa oppimiaan asioita vaan vievät ne kaduille.
Olemme kouluttaneet opetuslapsia. Sitä Andrew on aina halunnut tehdä.
Nettisivuiltamme saat lisätietoja parantamiskoulusta.
Parantamiskoulu on yksi esimerkki Andrew'n mediatyön -
ja Charis-raamattukoulun yhteistyöstä. Ne tarjoavat paikan, -
jossa uskovat voivat soveltaa Sanaa ja saada ihmeellisiä tuloksia.
Andrew Wommackin työ ja Charis. Muuta elämäsi. Muuta maailma.
Etsin jotain lisää elämääni. Joku antoi minulle Andrew'n kasetin.
Hän kertoi myös seurakunnasta, joka oli Andrew'n koulun kumppani -
Fort Collinsissa. Niinpä aloin kuunnella Andrew'n opetuksia.
Huomasin, että hänellä oli se, mitä olin kaivannut elämääni.
Jeesus sanoi, että tekisimme suurempia tekoja kuin Hän itse.
Aloin kuunnella Andrew'n opetuksia. Sitten sain syöpädiagnoosin.
Keräsin kaikki opetukset, aloin ruokkia uskoani -
ja näännyttää epäuskoani Jumalan Sanalla.
Hän rukoili puolestani ja käski syöpää lähtemään kehostani.
Menin leikkaukseen. Lääkäri soitti seuraavana päivänä ja sanoi, -
ettei ymmärtänyt koko juttua. Kaikki syöpä oli poissa.
Syöpä oli minulle iso sairaus, mutta nyt se tuntuu vain flunssalta.
JÄLLEEN YKSI MUUTTUNUT ELÄMÄ
MUUTTUNEET SYDÄMET
Henkesi muuttui, kun synnyit uudesti. Se luotiin vanhurskaaksi ja pyhäksi.
Jakeen Ef. 1:13 mukaan Pyhä Henki sinetöi sinut.
Pyhä Henki on sulkenut sisäänsä täydellisen, -
uudestisyntyneen henkesi. Jos olet antanut elämäsi Jumalalle -
ja seuraat Häntä, olet menestys, vaikka joutuisit vankilaan -
tai sinusta valehdeltaisiin. Jumala on mieltynyt sinuun ja rakastaa sinua -
enemmän kuin kukaan meistä tietää.
Minulla ei enää ollut mitään syytä -
olla sairas, kärsiä kivuista tai pelätä.
Ajattelin, etten ollut tarpeeksi hyvä. Jumala ei antaisi tekojani anteeksi.
Sitten törmäsin Andrew'n opetukseen Jumalan luonnosta YouTubessa.
Se muutti elämäni.
Haluan vain kiittää Andrew'ta kaikesta siitä, mitä hän opettaa.
Hän on siunaus koko maailmalle.
Tule yhteistyökumppaniksemme.
Suomennos: Anni Lähteenmäki